Inderjeet Singh

Inderjeet Singh (s. 19. huhtikuuta 1988) on intialainen kuulantyöntäjä. Hänen ennätyksensä on maaliskuussa 2015 Mangalurussa työnnetty 20,65 m.

Singh oli toinen vuoden 2013 kesäuniversiadeissa tuloksella 19,70 m.  Vuonna 2014 hän työnsi pronssille Aasian kisoissa tuloksella 19,63 m. 

Vuosi 2015 on Singhille menestyksekäs. Hän voitti sekä Aasian mestaruuden Wuhanissa työntämällä kisaennätyksen 20,41 m  että kesäuniversiadit Gwangjussa työntämällä sielläkin kisaennätyksen 20,27 m. Hän pääsi myös Pekingin MM-kilpailujen finaaliin työntämällä karsinnan neljänneksi tuloksella 20,47 m. Finaalissa hän oli 11. työnnettyään tuloksen 19,52 m. 

 Lähteet 

Luokka:Intialaiset kuulantyöntäjät
Luokka:Vuonna 1988 syntyneet
Luokka:Elävät henkilöt